CELEX: 62019CN0383
Language: sk
Date: 2019-05-15 00:00:00
Title: Vec C-383/19: Návrh na začatie prejudiciálneho konania, ktorý podal Sąd Rejonowy w Ostrowie Wielkopolskim (Poľsko) 15. mája 2019 — Powiat Ostrowski/Ubezpieczeniowy Fundusz Gwarancyjny z siedzibą w Warszawie

19.8.2019   
            
            
               SK
            
            
               Úradný vestník Európskej únie
            
            
               C 280/23
            
         
      Návrh na začatie prejudiciálneho konania, ktorý podal Sąd Rejonowy w Ostrowie Wielkopolskim (Poľsko) 15. mája 2019 — Powiat Ostrowski/Ubezpieczeniowy Fundusz Gwarancyjny z siedzibą w Warszawie
      (Vec C-383/19)
      (2019/C 280/31)
      Jazyk konania: poľština
      
         Vnútroštátny súd, ktorý podal návrh na začatie prejudiciálneho konania
      
      Sąd Rejonowy w Ostrowie Wielkopolskim
      
         Účastníci konania pred vnútroštátnym súdom
      
      
         Žalobca: Powiat Ostrowski
      
         Žalovaný: Ubezpieczeniowy Fundusz Gwarancyjny z siedzibą w Warszawie
      
         Prejudiciálne otázky
      
      
                  1)
               
               
                  Má sa článok 3 [smernice 2009/103 (1)] vykladať v tom zmysle, že povinnosť uzatvoriť zmluvu o poistení zodpovednosti za škodu spôsobenú prevádzkou motorových vozidiel existuje aj vtedy, ak územný samosprávny celok, konkrétne powiat (okres), nadobudol na základe súdneho rozhodnutia vlastníctvo k vozidlu, ktoré je nepojazdné, nachádza sa na súkromnom pozemku, a to na stráženom parkovisku mimo verejných komunikácií, a vlastník sa ho rozhodol zošrotovať?
               
            
                  2)
               
               
                  Alebo sa má vykladať tak, že za daných okolnosti nie je územný samosprávny celok ako vlastník vozidla povinný uzavrieť zmluvu o poistení, a to bez ohľadu na zodpovednosť fondu vo vzťahu k poškodeným tretím osobám?
               
            
         (1)  Ú. v. EÚ L 263, 2009, s. 11.